280 
böckh jános: 
becses müvei gazdag!tá, mely reánk nézve irodalomtörténelmi értékkel is bír, 
a mennyiben az első, magyar nyelven irt bányatan. így valóban kettős 
okunk van sajnálni, hogy Zsigmondy szakavatott tolla a fent mondott körül¬ 
mények folytán nem állítliatá teljességében elénk a tervbe vett munkát. 
Azt írja Zsigmondy, hogy avatóttabb toll hiányában fogott a munka 
megírásához; azt hiszem, bátran állítható, hogy Zsigmondy ViLMOS-nak 
kitűnő elméleti kiképeztetése és gyakorlati tapasztalatai folytán alig lehe¬ 
tett valaki hazánkban hivatottabb a czélba vett és első részében oly 
fényesen sikerült munka megírására, mint épen Zsigmondy Vilmos, ki 
alapos bányászati ismeretei mellett abba a helyzetbe jutott, hogy, mint 
mondja, egy pár ev előtt számosabb fúrás vezetésével lévén megbízva, 
a legczélszerűbb furóeszközökkel s azok bánásmódjával gyakorlatilag is 
megismerkedhetett. 
Érdekesnek tartom továbbá szóban forgó müve előszavában előforduló 
ama bekezdést is, melyben Zsigmondy az artézi kutaknak hazánkban az 
ivóvíz kérdésének szempontjából való fontosságára utal. Nem mintha Zsig¬ 
mondy előtt nem tétettek volna nálunk is már ez irányban hol eredmeny- 
nyel párosult, hol eredménytelen kísérletek, de oly határozott alakban, mint 
azt Zsigmondy teszi, tudtommal előtte nem mutatott hazánkban e fontos 
ügyre senki és ZsiGMONDY-nak a felvetett kérdésben való teljes tájékozott¬ 
ságára vall az is, hogy utal a földtani ismeretek ama kiváló szerepére, 
melyet ezek az ártézi kutak kérdésénél játszanak. 
Zsigmondy eredeti szavai a következők: «Pedig az artézi kutak 
kérdése vajmi fontos hazánkra nézve, melynek számtalan helyisége 
jó minőségű s mindennemű czélra használható vizet nélkülözni kénytelen, 
holott ezen bajnak orvoslása az érintett kutak előállítása által sok helyütt 
véglegesen eszközöltethetnek. Vájjon helyes utón indultak-e azok, kik víz 
hiányában szenvedvén — az újabb időben gombaként előtűnő úgynevezett 
«forráskeresők » ámításaira hajoltak, — arra az illetők, kik meghiúsított 
reményökkel egyszersmind pénzökkel is áldoztak, legjobban felelhetnének 
meg. Valamint áltáljában valamely forrás földalatti folyásának határozott 
megjelelése a lehetetlenségek közé tartozik, úgy szintén azon pontnak meg¬ 
határozása, melyen a siker némi valószínűségével artézi kút előállása várható, 
egyedül csak alapos földtani ismeretek mellett kisérthető meg, ezen ismeretek 
mellőzése s tekintetbe nem vétele sok keserű csalódásra szolgáltatván 
alkalmat.»* 
Arany szavak a mondottak, s midőn Zsigmondy Vilmos élte 
alkonyán bár, de megélte azon időt is, melyben alföldünk rónáin az 
újabb időben szaporábban kondúl meg jó ivóvíz felkeresése érdekében a 
földfúró tompa hangja, megelégedéssel gondolhatott vissza fentmondott útba- 
* Bányatan X—XI. 1. 
( 194 ) 
